ประกาศเลิกใช้กฎอัยการศึกในบางเขตพื้นที่ (ฉบับ Update ล่าสุด)
ประกาศ






ประกาศ
เลิกใช้กฎอัยการศึกในบางเขตพื้นที่[๑]
 

ภูมิพลอดุลยเดช ป.ร.

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่ทรงพระราชดำริว่า
ตามที่ได้มีประกาศคณะรักษาความสงบเรียบร้อยแห่งชาติให้ใช้กฎอัยการศึกทั่วราชอาณาจักรเพื่อรักษาความสงบเรียบร้อยให้เกิดขึ้นกับประชาชนทั่วประเทศ
ตั้งแต่วันที่ ๒๓ กุมภาพันธ์ พ.ศ. ๒๕๓๔ เวลา ๑๑.๓๐ นาฬิกา เป็นต้นมา นั้น บัดนี้ เหตุการณ์ต่าง
ๆ ในบางเขตพื้นที่หมดความจำเป็นที่จะต้องใช้กฎอัยการศึกตามประกาศดังกล่าวแล้ว

อาศัยอำนาจตามความในมาตรา ๕ แห่งกฎอัยการศึก พ.ศ. ๒๔๕๗
จึงมีพระบรมราชโองการโปรดเกล้าฯ
ให้เลิกใช้กฎอัยการศึกในบางเขตพื้นที่และคงใช้กฎอัยการศึกในบางเขตพื้นที่
ดังต่อไปนี้

ข้อ ๑
ให้เลิกใช้กฎอัยการศึกในเขตพื้นที่ทุกพื้นที่ทั่วราชอาณาจักร นอกจากเขตพื้นที่ตามที่กำหนดไว้ในข้อ
๒

ข้อ ๒
ให้คงใช้กฎอัยการศึกต่อไปในเขตพื้นที่ ดังต่อไปนี้
(๑) จังหวัดกาญจนบุรี เฉพาะอำเภอเมืองกาญจนบุรี
อำเภอทองผาภูมิ อำเภอไทยโยค อำเภอศรีสวัสดิ์ และอำเภอสังขละบุรี
(๒) จังหวัดจันทบุรี เฉพาะอำเภอโป่งน้ำร้อน และอำเภอมะขาม
(๓) จังหวัดเชียงราย เฉพาะอำเภอเชียงของ อำเภอเชียงแสน
อำเภอเทิง อำเภอแม่จัน อำเภอแม่สาย และกิ่งอำเภอเวียงแก่น อำเภอเชียงของ
(๔) จังหวัดเชียงใหม่ เฉพาะอำเภอเชียงดาว อำเภอฝาง
อำเภอแม่อาย และกิ่งอำเภอเวียงแหง อำเภอเชียงดาว
(๕) จังหวัดตราด ทุกอำเภอ
(๖) จังหวัดตาก เฉพาะอำเภอท่าสองยาง อำเภอพบพระ
อำเภอแม่ระมาด อำเภอแม่สอด และอำเภออุ้มผาง
(๗) จังหวัดนราธิวาส เฉพาะอำเภอจะแนะ อำเภอระแงะ อำเภอแว้ง อำเภอศรีสาคร
และอำเภอสุคิริน
(๘) จังหวัดน่าน เฉพาะอำเภอเชียงกลาง อำเภอทุ่งช้าง
อำเภอนาน้อย อำเภอปัว อำเภอแม่จริม อำเภอเวียงสา กิ่งอำเภอบ่อเกลือ อำเภอปัว
และกิ่งอำเภอสันติสุข อำเภอเมืองน่าน
(๙) จังหวัดบุรีรัมย์ เฉพาะอำเภอบ้านกรวด และอำเภอละหานทราย
(๑๐) จังหวัดปราจีนบุรี เฉพาะอำเภอคลองหาด อำเภอตาพระยา อำเภอวังน้ำเย็น
อำเภอวัฒนานคร และอำเภออรัญประเทศ
(๑๑) จังหวัดพะเยา เฉพาะอำเภอเชียงคำ
(๑๒) จังหวัดพิษณุโลก เฉพาะอำเภอชาติตระการ และอำเภอนครไทย
(๑๓) จังหวัดแม่ฮ่องสอน ทุกอำเภอ
(๑๔) จังหวัดยะลา เฉพาะอำเภอธารโต อำเภอเบตง อำเภอบันนังสตา
และอำเภอยะหา
(๑๕) จังหวัดเลย เฉพาะอำเภอเชียงคาน อำเภอด่านซ้าย
อำเภอท่าลี่ อำเภอนาแห้ว และอำเภอภูเรือ
(๑๖) จังหวัดศรีสะเกษ เฉพาะอำเภอขุขันธ์ อำเภอขุนหาญ และอำเภอกันทรลักษ์
(๑๗) จังหวัดสงขลา เฉพาะอำเภอนาทวี อำเภอสะเดา
และอำเภอสะบ้าย้อย
(๑๘) จังหวัดสตูล เฉพาะอำเภอเมืองสตูล
(๑๙) จังหวัดสุรินทร์ เฉพาะอำเภอกาบเชิง อำเภอบัวเชด
อำเภอปราสาท และอำเภอสังขะ
(๒๐)[๒]
จังหวัดอุตรดิตถ์ เฉพาะอำเภอน้ำปาด และอำเภอบ้านโคก
(๒๑) จังหวัดอุบลราชธานี เฉพาะอำเภอเขมราฐ อำเภอโขงเจียม อำเภอชานุมาน
อำเภอนาจะหลวย อำเภอน้ำยืน อำเภอบุณฑริก และอำเภอพิบูลมังสาหาร

ทั้งนี้ ตั้งแต่วันที่ ๓ พฤษภาคม พ.ศ. ๒๕๓๔ เป็นต้นไป

ประกาศ ณ วันที่ ๒ พฤษภาคม พ.ศ. ๒๕๓๔


ผู้รับสนองพระบรมราชโองการ
อานันท์ ปันยารชุน
นายกรัฐมนตรี


ประกาศพระบรมราชโองการแก้ไขเพิ่มเติมการใช้กฎอัยการศึกในบางเขตพื้นที่[๓]























พุฒิพงษ์/ผู้จัดทำ
๒๗ เมษายน ๒๕๕๓

นฤดล/ตรวจ
๑๕ พฤศจิกายน ๒๕๕๓

จุฑามาศ/ปรับปรุง
๑๐ กันยายน ๒๕๕๘









[๑] ราชกิจจานุเบกษา
เล่ม ๑๐๘/ตอนที่ ๗๗/ฉบับพิเศษ หน้า ๑/๒ พฤษภาคม ๒๕๓๔


[๒] ข้อ ๒ (๒๐)
แก้ไขเพิ่มเติมโดยประกาศพระบรมราชโองการแก้ไขเพิ่มเติมการใช้กฎอัยการศึกในบางเขตพื้นที่


[๓] ราชกิจจานุเบกษา
เล่ม ๑๐๘/ตอนที่ ๒๔๒/ฉบับพิเศษ หน้า ๑/๓๐ ธันวาคม ๒๕๓๔